open-index/open-wikipedia-markdown huggingface dataset:
Повелба на Сојузот

**Повелба на Сојузот** претставувала договор помеѓу везирот на Отоманското Царство и голем број на моќни локални владетели во обид да се регулира нивната моќ и односи со централната отоманска власт.

Договорот бил потпишан во 1808 година. Во империјата, земјоделското земјиште се сметало за приватен имот на султанот. Овие имоти биле доделени на тимарските спахии во замена на нивната воена услуга во време на војна. Системот бил сличен како оној во Западна Европа, освен тоа што имотот не бил наследен. Но во текот на XVIII век империјата претрпела големи територијални порази кое довело до намалување на парите кои можат да се соберат во државната каса од даноци. Така овие тимари биле заменети со локални собирачи на данок (деребегови), а самата реална султанска моќ се намалила и останала единствено во рамките на престолнината.

Со ова империјата станала високо децентрализирана. По смртта на Селим III и погубувањето на Мустафа IV, на чело на империјата дошол Махмуд II, со помош на Алемдар Мустафа-паша кој станал голем везир. Тој ги повикал на локалните владетели и заедно на 29 септември 1808 година потпишале договор според кој деребеговите ветиле дека ќе ја искажат својата почит кон султанот и дека ќе ги доделат своите воени единици на султанот во време на војна, дека ќе ги почитуваат наредбите на големиот везир а за возврат нивните имоти ќе станат наследни и за одредена даночна реформа големиот везир ветил дека ќе се консултира со нив.  Во следниот период Алемдар починал а следните султани имале услови да се борат бротив овие деребегови со кое нивната моќ била намалена.

Категорија:Политика на Отоманското Царство
Категорија:Отоманско право
Сојуз
Ваикато (река)

**Ваикато** (англиски и ) — најдолга река во Нов Зеланд чија должина изнесува 425&nbsp;км. Истекува од езерото Таупо, на Северниот Остров, ги создава водопадите Хука и тече кон северозапад, влевајќи се во Тасмановото Море.

## Поврзано
*Список на реки во Нов Зеланд

## Наводи

Категорија:Реки во Нов Зеланд
Категорија:Тасманов слив
Низам

**Низам** претставува серија од политички и воени реформи кои биле спроведени од страна на султан Селим III. Овие реформи предвидувале регрутација на армија, нови даноци, законски прописи и строго административна централизација на земјата. Овој термин подоцна се однесувал за новата редовна армија која била формирана.

Како една од причините за модернизација на османлиската војска била инвазијата на Наполеон во Египет и Сирија, бидејќи османлиската армија далеку заостанувала во поглед на војската од Западна Европа во однос на организациона структура, технологија и стратегии. Овие реформи биле подобрени од следбениците на Селим III, Махмуд II и Абдул Меџид I и на крајот кулминирале со Танзиматот (реорганизација) кои целосно ја модернизирале земјата.

Во периодот од 1829 до 1855 година новата армија постојано се подобрувала на чело со новите воени старешини. Војниците биле опремени со униформи по европски стил и образувани според европските стандарди. Самиот Абдул Меџит I тврдел дека доколку војната со Русија од 1829 година се водела во 1855, резултатот ќе бил многу поинаков.

Категорија:Воена историја на Отоманското Царство
Категорија:Политика на Отоманското Царство
Категорија:Воени единици на Отоманското Царство
Категорија:Турцизми
Категорија:Реформи во Отоманското Царство
Договор од Чанаккале

**Договорот од Чанаккале** бил склучен по крајот на Англо-турската војна (1807-1809).

Според договорот Османлиите им дале на британските трговци големи привилегии. Британија ветила дека ќе го заштити интегритетот на Османлиското Царство против француската инвазија.

## Надворешни врски
*Encyclopædia Britannica - Treaty of Çanak
*The Encyclopedia of World History (2001) 

Чанаккале
Категорија:Мировни договори на Обединетото Кралство
Категорија:Европа во 1809 година
Категорија:Отоманското Царство во 19 век
Категорија:Историја на Чанаккале
Омиш

**Омиш** — град во Хрватска, во Сплитско-далматинска жупанија. Зафаќа површина од 266,20 км² и население од 6.462 жители. Во пошироката околина живеат 14.936 жители.

## Географска положба
Градот се наоѓа во Далмација, на устието на реката Цетина во Јадранско Море.

## Историја
До територијалната реорганизација во Хрватска се наоѓаше во составот на старата општина Омиш.

Подрачјето на Јадранскиот брег, прво го населуваат Илирите, околу 1000 година п.н.е., а после нив доаѓаат Грците околу 400 година п.н.е. кои основаа колонии на брегот и поблиските острови. После нив Римското Царство доаѓа на власт во 34 година п. н. е. Околу 600 година Србите и Хрватите се населуваат на подрачјето на денешна Далмација.

Првите жители на тоа подрачје после падот на римската власт според Константин Порфирогенит биле некрстените Срби, а Омиш се наоѓал во состав на српското кнежевство Паганија. Омиш бил најзначаен град на српска Паганија, од каде омишките гусари ги напаѓале бродовите.

Омиш првпат пат се споменува во историјата под името *Онеум* (латински: *Onaeum*), кој згаснува во почетокот на 7 век. Историското средиште на тогашниот Омиш било сместено на источниот брег на реката Цетина (името потекнува од фригискиот збор *зетна* - *врата*, и со тоа се опишува устието на Цетина во морето).

Во античкиот период населбата Омиш веројатно се наоѓала кај селото Баучиќ каде се пронајдени многубројни антички пронајдоци (релјефи, натписи, надгробни споменици, светилки, пари итн.). Најважни споменици, кои се чуваат во Градскиот музеј, се пронајдоците од камени римски натписи. Од текстот може да се заклучи дека се направени за време на владеењето на римските цареви Тибериј и Клаудиј, а највероватно биле наменети за некоја јавна зграда, споменик или пат, што говори за важноста на населбата во која се градени.

## Население
На пописот на население од 2011 година, градот Омиш имаше 14.936 жители, од кои во самото населено место 6.462.

### Град Омиш

### Омиш (населено место)

### Попис 1991
На пописот на населени од 1991 година, населеното место Омиш имало 6.079 жители, од следниот национален состав:

## Збратимени градови

## Наводи

## Надворешни врски
* Омиш на интернет
* Омиш 
* Туристички портал на градот Омиш 

Категорија:Хрватска
Категорија:Градови во Хрватска
Категорија:Населени места во Хрватска
Категорија:Сплитско-далматинска жупанија
Оддавна маглина

[мини|Планетарната маглина [Прстен (маглина)|Прстен — пример за оддавна маглина]]
[мини|Оддавна маглина [Мајмунска Глава (маглина)|Мајмунска Глава. ]]
**Оддавна маглина** (**емисиона маглина**) — облак од јонизиран гас кој оддава (емитира) светлина во разни бои. Најзастапен извор на јонизација се високоенергетските фотони што ги испушта блиската врела ѕвезда. Меѓу неколкуте вида оддавби маглини се подрачјата H II (каде се образуваат ѕвездите и каде младите масивни ѕвезди се извор јонизирачките протони и планетарни маглини, каде ѕвездата во умирање се има ослободено од надворешните слоеви, кои потоа ги јонизира изложеното врело јадро.

## Општо
Обично мадата ѕвезда јонизира дел од истиот облак што ја создал, иако само масивни врели ѕвезди можат да оддадат доволно енергија за да јонизираат значаен дел од облакот. Кај доста оддавни маглини, ова го врши целото јато од млади ѕвезди.

Бојата на маглината зависи од хемискиот состав и степенот на јонизираност. Поради големата застапеност на водородот во меѓуѕвездениот гас, и неговата релативно мала јонизирачка енергија, многу оддавни маглини имаат врцен изглед заради силните оддавања на Балмеровата серија. Ако има повеќе енергија на располагање, тогаш се јонизираат и други елементи, па така може да се добијат зелени и сини маглини. Набљудувајќи ги спектрите на маглините, астрономите го изведуваат нивниот хемиски состав. Највеќето смисиони маглини се состојат од 90% водород, а остатокот е хелиум, кислород, азот и други елементи.

Најважни оддавни маглини видливи од северната небесна полутопка се Северна Америка (NGC 7000) и Превез NGC 6960/6992 во соѕвездието Лебед, додека пак на јужната небесна полтопка тоа се маглините Лагуна M8 / NGC 6523 во Стрелец и Орион M42. Понатаму во јужната полутопка се наоѓа и светлата маглина Кобилица NGC 3372.

Оддавните маглини обично содржат и темни подрачја кои се должат на облаците од прашина кои ѝ попречуваат на светлината.

Многу маглини се составени и од отсјајни и од оддавни делови. Таква е Триделната Маглина.

## Поврзано
* Планетарна маглина
* Хербиг-Ароово тело

## Наводи


Категорија:Маглини
Отоманско-персиска војна (1821–1823)

**Османлиско-персиската војна од 1821–1823** е војна меѓу Османлиското Царство и Персија.

## Конфликт

Претходно, по големиот пораз во Грузија во времето на Руско-персиската војна од 1804 до 1813 година, Абас Мирза сакал да ја модернизира својата армија. Тој испратил свои ученици во Англија за да ги научат западните воени техники и ги поканил на британските војски да ги обучат на неговите. Обновување на војната дошло во 1821 година поради бунтовничките племиња од Ирански Азербејџан. Двете сили се сретнале во реонот на езерото Ван, а својата кулминација војната ја имала во Битката кај Ерзурум каде персиските сили победиле. Во следните години имало неколку немири, но војната целосно завршила со потпишување на договор во Ерзурум каде и двете страни ги признале претходните граници без територијални измени.

## Наводи

Категорија:Османлиско-персиски војни
Категорија:Судири во 1821 година
Категорија:Судири во 1822 година
Категорија:Судири во 1823 година
Категорија:Отоманското Царство во 19 век
Договор од Ерзурум

**Договорот од Ерзурум** — мировен договор потпишан во 1823 година преку кој завршила Отоманско-персиската војна (1821–1823).

Во војната двете сили се сретнале во реонот на езерото Ван, а својата кулминација војната ја имала во Битката кај Ерзурум каде персиските сили победиле. Во следните години имало неколку немири, но војната целосно завршила со потпишување на договор во Ерзурум каде и двете страни ги признале претходните граници без територијални измени.

Но во текот на 1830 година се случиле серија од гранични инциденти кои довеле до можност од нова војна меѓу двете земји. Велика Британија и Русија се понудиле да посредуваат, а вториот договор од Ерзурум бил потпишан на 31 мај 1847 година, според кој се предвидело спорната граница меѓу двете земји да биде набљудувана од гранична комисија. Оваа комисија немала голем успех. Конечно границата меѓу двете земји била утврдена во 1914 година.

## Наводи

Категорија:Османлиско-персиски војни
Ерзурум
Категорија:Договори на Иран
Категорија:Отоманското Царство во 19 век
Категорија:Историја на Ерзурум
Договор од Акерман

**Договорот од Акерман** бил потпишан на 7 октомври 1826 година меѓу Руската и Отоманското Царство. Според договорот, господарите на Молдавија и Влашка требало да бидат избирани во согласност со двете империи со мандат од седум години. Договорот исто така предвидел и повлекување на османлиските сили од двете дунавски кнежевства. На конвенцијата исто така станало збор и за давање на автономија на Србија. Оваа конвенција на крајот била отфрлена и ја предизвикала Руско-турската војна (1828-1829).

Категорија:Руско-турски војни
Акерман
Категорија:Договори на Руската Империја
Категорија:Европа во 1826 година
Категорија:Отоманското Царство во 19 век
Договор од Цариград (1832)

**Цариградскиот договор** произлегол од конференцијата која се одржала во османлиската престолнина во февруари 1832 година со учество на големите сили (Велика Британија, Франција и Русија) од една страна и Османлиското Царство од друга страна.

Фактори кои го опфатиле договорот било одбивањето на Леополд (идниот крал на Белгија) да застане на чело на новата грчка држава, главно поради незадоволството од новата погранична линија на Грција од градовите Арта до Волос. Повлекувањето на Леополд како кандидат за грчкиот престол и избувнувањето на Француската револуција го одложило конечното решение за границите на новото кралство на Балканскиот Полуостров.

Во времето кога во Обединетото Кралство за нов секретар за надворешни работи бил избран Хенри Џон Темпал, тој се согласил за тоа Арта-Волос да биде новата гранична линија. Така, Грција била дефинирана како независно кралство. Османлиското Царство била обесштетена за износ од 40.000.000 пастери поради губење на територија. Границите на кралството биле потврдени на Лондонскиот протокол од 30 август 1832 година.

За прв крал на Кралство Грција бил избран Отон I. Како еден од основните услови за избирањето на Отон за крал на Грција пред баварскиот крал било престанување на воените дејствија врз Отоманското Царство. Тоа означувало дека Отон би ја имал титулата Крал на Грција, наместо Крал на Грците.

Категорија:Грција во новиот век
Категорија:Грчка војна за независност
Категорија:Османлиски Цариград
Цариград (1832)
Категорија:Договори на Руската Империја
Категорија:Европа во 1832 година
Категорија:Отоманското Царство во 19 век
Награда „Мајка Тереза“

:*Ова е статија за државна награда. За истоимената личност видете [[Мајка Тереза]]*
**Мајка Тереза** — државна награда на Македонија, која се оддава признание за остварувања во областа на хуманоста и човечката солидарност и за поттикнување, унапредување на меѓусебното разбирање и развој на соработката како меѓу народите, така и меѓу припадниците на различните заедници, култури и вери. Во една година можат да се доделат најмногу до две награди. Се доделува на 26 август - денот на раѓањето на Мајка Тереза.

Државната награда ја доделува Одборот за доделување на државната награда „Мајка Тереза“, составен од претседател и 12 члена, кој распишува конкурс и донесува одлука за доделување на наградата. Наградата првпат била доделена во 2006 година.

## Добитници
*2006 - Коте Тасевски - стоматолог примариус; - Христо Крстевски - писател;  Ремзи Бала - дефектолог; и Стојан Тренчевски - новинар.
*2008 - д-р Љупчо Ајдински - дефектолог и хуманист; и Антон Серечи - новинар и публицист;
*2009 - Томе Серафимовски - вајар и Ресул Шабани - писател;
*2010 - Халил Зендели - писател; и м-р Олга Јотовска - доктор специјалист педијатар;
*2011 - Сами Нуредини - жител на Крушопек, спасувач на повеќе лица од сигурна смрт; и Здружение за цистична фиброза;
*2012 - Хуманитарно здружение „Кралицата Есма и Стево Теодосиевски“ и УК Детски театарски центар;
*2013 - Живко Поповски - Цветин - сликар, хуманист и новинар; и Живко Мукаетов - генерален директор и претседател на управниот одбор на „Алкалоид;
*2014 - Поликсена Илиоска - одделенски наставник и педагог;
*2015 - Сузана Тунева – Пауновска- секретар на Црвениот крст на град Скопје и Доц. д-р Буниамин Мемеди 
*2016 - прим. д-р Димитар Котевски - доктор специјалист офталмолог 
*2017 - Миливоје Јанковски и доц. д-р Венера Крлиу-Ханџиски
*2018 - Ленче Здравкин - хуманитарка и Омер Калеши - ликовен уметник
*2019 - не е доделена.
*2020 - не е доделена.

## Наводи

Категорија:Награда „Мајка Тереза“
Категорија:Појавено во 2006 година во Македонија
Бока Которска

мини|Поглед кон Бока Которска
мини|Поглед кон катедралата во Бока Которска
**Бока Которска** или **Которски Залив** — залив во Јадранското Море, главно во Црна Гора и со мал дел во Хрватска. Зафаќа површина од .

## Географска положба
Заливот е длабоко навлезен под карпестиот Ловќен (1.654 m) и Орјен (1.894 m). Почнува со Херцеговски Залив, кој се провлекува низ Кумборски Проток, преку него преоѓа во Тиватски Залив, па низ Веригите влегува во Рисански и Которски Залив. Поголеми населби во Бока се: Њивице, Игало, Херцег Нови, Савина, Мељине, Зеленика, Кумбор, Ѓеновиќи, Баошиќи, Бијела, Каменари, Костањица, Морињ, Рисан, Пераст, Љута, Доброта, Котор, Шкаљари, Муо, Прчањ, Доњи Столив, Горњи Столив, Лепетане, Доња Ластва, Горња Ластва, Тиват, Кртоли, Луштица, Росе, а покрај нив има уште десетина мали населби.

Во Бока Которска постојат и девет острови: Превлака, Мамула и островот Ваведење на сам влез во заливот, Госпа од Милост, Свети Марко и Островот на Цвеќето, Зановетни Шкољиц во Тиватскиот Залив, а Госпа од Шкрпјела и Свети Ѓорѓи во Рисанскиот Залив.

## Основни податоци
Основни морфометриски податоци за Бококоторскиот Залив се: 
*Вкупна површина: 
*Вкупна зафатнина: 
*Максимална длабочина: 60 м
*Средна длабочина: 27,3 м
*Должина на залив: 28,13 км
*Должина на брег: 105,7 км
*Разгранетост на брегот: (K) 3,07 
*Ширина на влез: 2,95 км.

Се претпоставува дека во создавањето на Бококоторскиот Залив имала влијание флувијалната ерозија во плиоценот. Овој регион е познат по најголемата просечна количина на врнежи во Европа - регионот на Црквице.

## Историја
Бока Которска ја прославија храбри поморци, вешти мајстори, градители, многу истакнати мудри луѓе. Има славна историја — од грчки колонии, преку Илирите, Рим, Византија, српските средновековни држави (Дукља, Србија и Босна) до Турците, Млетјаните, Русите, Наполеон Бонапарт и Австрија. Сите тие имале амбиции да владеат со неа. Поморството било основа на животот и дало печат на големо културно наследство. Во 17-ти и XVIII век Бока имала преку 300 бродови за долга пловидба и до 300 помали, кои годишно заработувале 200.000 млетачки златници. Пераштаните во 16 век имале поморска школа (Наутика), а во неа ги подучувале морнарите за рускиот цар Петар Велики.

Од 1979, градот е под заштита на УНЕСКО поради огромното културно богатство и наследство.

## Население
Во регионот на Бока Которска (под поимот се земени општините кои припаѓаат на заливот) релативното национално мнозинство го сочинуваат Србите, апсолутно мнозинство се зборува Српски јазик, и апсолутно мнозинство од населението припаѓа на Српската православна црква.

## Надворешни врски
* Бока Которска - Попис 2003 
* Фондација за култура и традиција на Бока 


Категорија:Херцеговина
Категорија:Заливи во Хрватска
Категорија:Заливи во Црна Гора
Категорија:Заливи во Јадранското Море
Категорија:Светско наследство во Црна Гора
Договор од Ќутахија

**Договорот од Ќутахија** бил договор потпишан помеѓу Отомански Египет на чело со Мухамед Али Паша и Османлиското Царство во 1833. Со договорот завршила Османлиско-египетската војна (1831–1833).

Според мировниот договор од Ќутахија, Сирија и Адана биле дадени на Египет , а Ибрахим Паша станал генерален гувернер на двете провинции. Подоцна истата година Русија и Османлиите го потпишале договорот според кој двете земји се согласиле на заемна помош доколку една од двете империии влезе во конфликт со некоја друга земја.

## Наводи

Категорија:Историја на Ќутахија
Кутахија
Категорија:Договори на Египет
Категорија:Европа во 1833 година
Категорија:Отоманското Царство во 19 век
Категорија:Отомански Египет
Сиера Невада (Шпанија)

:*Статијава се однесува на планински венец во Шпанија. За други места со ова име, погл. [[Сиера Невада (појаснување)]].*

**Сиера Невада** ( = „снежен венец“) — планински венец во покраините Гранада и Алмерија во областа Андалусија, Шпанија. Највисок врв е Муласен (3.478&nbsp;м), кој е воедно највисок врв во континентална Шпанија.

Венецот е популарно туристичко одредиште, особено поради скијачкиот центар во истото јужно средоземно подрачје познато по топло и сончево време. На подножјето се наоѓа градот Гранада, а малку понатаму се и градовите Алмерија и Малага.

На дел од венецот се наоѓа националниот парк Сиера Невада, а целиот венец е прогласен за биосферен резерват. На северните падини на планините се наоѓаат опсерваторијата „Сиера Невада“ и радиотелескопот на Институтот за милиметарска радиоастрономија (IRAM), на надморска височина од 2.800&nbsp;м.

## Образување
Сиера Невада е создадена во текот на планинотворниот настан наречен алпска орогенеза во кој се создадени и европските Алпи на исток и венецот Атлас во северна Африка на југ. Денешниот облик планините го добиле во палеогенот и неогенот (пред 66 до 1,8 милиони години) при судирот на Африканската со Евроазиската континентална плоча.

## Географија
Во средиштето на венецот се наоѓа срт кој се протега во насока запад-југозапад - исток-североисток. Сливното подрачје е постојано на висина над 3.000&nbsp;м во поголемиот дел од својот опфат.

На јужната страна на венецот има неколку тесни и долги речми долини кон југозапад, одделени со повеќе помали сртови.

Северната страна е пострмна и покарпеста, па долините имаат понеправилна насоченост. Тука преовладува реката Хенил, која извира кај Муласен и потоа прима голем број притоки.

### Клима
мини|десно|Скијачкиот центар Сиера Невада
Според Кепеновата класификација на климата, Сиера Невада има средоземна субполарна клима (Dsc), поради големата надморска височина.

## Галерија

Податотека:Avenida de la Constitución (Granada).jpg|Поглед на Сиера Невада од Гранада
Податотека:JDCANO ALCAZABA.JPG|Алказаба
Податотека:Landschaft in der Sierra Nevada06.jpg|Предели јужно од Питрес
Податотека:Rio Poqueira01.jpg|Мост на реката Покејра


## Поврзано
* Алпухарас
* Сиера Невада (појаснување)
* Национален парк Сиера Невада

## Наводи

### Библиографија
* Francisco Pérez Raya, Joaquín Molero Mesa, Francisco Valle Tendero, 1992: "Parque Natural de Sierra Nevada. Paisaje, fauna, flora, itinerarios". Ed. Rueda. Madrid. ISBN 84-7207-067-0
* "Flora de la Tundra de Sierra Nevada". Pablo Prieto Fernández, Ed. Universidad de Granada. ISBN 84-600-1810-5
* "Sierra Nevada: Guía de Montaña". Aurelio del Castillo y Antonio del Castillo. Ed. Penibética, 2003. ISBN 84-932022-3-1

## Надворешни врски

* Скијачки центар Сиера Невада  
* Полнокружна панорама на Сиера Невада 
* Природен парк Сиера Невада 
* Costa Tropical News — списание за регионот 

Категорија:Планински венци во Шпанија
Категорија:Гранада (покраина)
Категорија:Алмерија (покраина)
Категорија:Биосферни резервати во Шпанија
Сиера Невада

**Сиера Невада** ( = „снежен венец“) може да се однесува на некое од следниве:

## Планински венци

* Сиера Невада во Андалусија, Шпанија
* Сиера Невада — месен назив на Трансмексиканскиот вулкански појас
* Сиера Невада во Калифорнија, САД
* Сиера Невада де Лагунас Бравас — вулкански комплекс во Чиле и Аргентина
* Сиера Невада де Мерида во Венецуела
* Сиера Невада де Санта Марта во Колумбија

## Национални паркови

* Национален парк Сиера Невада во Венецуела
* Национален парк Сиера Невада во Шпанија

## Планини

* Сиера Невада — вулкан во Чиле

## Скијачки центри

* Скијачки центар „Сиера Невада“ во Шпанија

## Претпријатија

* Sierra Nevada Brewing Company — пиварница од Калифорнија, САД
* Sierra Nevada Corporation — произведувач на воздухопловно-вселенска технологија
Договор од Балта Лиман

**Договорот од Балта Лиман** или **договорот за англо-османлиска соработка** претставувал формален трговски договор потпишан во 1838 година меѓу двете земји. Трговските политики кои ги спровела Османлиското Царство се сметале за едни од најлибералните во текот на постоењето. Според договорот, империјата требало да ги укине сите монополи кое им овозможило на британските трговци да имаат целосен пристап до османлиските пазари и ќе бидат подеднакво оданочени како локалните трговци. Договорот бил потпишан по големата британска интервенција во дипломатски однос против Руската Империја и потпишувањето на договорот на Хункар Искелеси, каде Русија требало да ги ужива сите права над Босфорот. Договорот имал сериозни економски последици врз османлиските трговци и економија.

Во 1839 година Османлиите објавиле војна на Египет но во Битката кај Незиб, Османлиите биле поразени од Ибрахим Паша. Со овој пораз, египетските сили слободно можеле да маршираат кон престолнината Истанбул и целосно да ја уништат империјата. По овој пораз набргу починал и Махмуд II, оставајќи го неговиот 16-годишен син Абдул Меџит I на власт. Во конфликтот се вмешале големите европски сили Велика Британија, Русија и Австрија, кое довело до потпишување на онвенцијата во Лондон во 1840 година. Така според конвенцијата од Лондон, на Египќаните им била доделена целосна власт над Египет и делови од денешен Судан, но морале да се откажат од окупираните територии во Сирија и Грција. Египет не одговорил на договорот во дадениот временски период бидејќи се надевал на француска поддршка. Несоработувањето на Египет довело до руска и британска интервенција, каде биле нападнати египетските сили во Акра и поразени. По ова, Египет се согласил на условите на големите сили од Европа.

Балта Лиман
Категорија:Договори на Обединетото Кралство
Категорија:Отоманското Царство во 19 век
Категорија:Отомански Египет
Леблебија (род)

**Леблебија** () —  на то на бобовите (*Fabaceae*) и единствениот од племето **Cicereae**. Потекнуваат од Блискиот Исток и Азија. Најпознат и единствен домашен член на родот е сланутокот (*Cicer arietinum*), наречен и наут.

## Поврзано
* Дал (јадење)

## Наводи

## Надворешни врски

* 
* Таксономија на леблебијата  — биосистематика 

Категорија:Глушини
Категорија:Мешункасти култури
Аголна големина

мини|десно|300п|Одредување на аголната големина на едно небесно тело
**Аголна големина** (**привидна големина** или **аголен пречник**) — аголна мерка која ја изразува големината на сфера или кружница како што изгледа од дадено гледиште. Во оптиката, ова се нарекува виден агол. Може да се опише и како аголот за кој окото или апаратот мора да се сврти за да може да види од едната на другата (спротивната) на привидната кружница.

## Формула
Аголната големина на кружница на рамнина нормална на векторот помеѓу гледиштето и центарот на кружницата се пресметува по формулата:
:\delta = 2 \arctan \left( \tfrac{d}{2L}\, \right),

при што \delta е аголната големина, а d и L се пречникот и растојанието на телото, изразено во истите единици. Кога L е многу поголемо од d, \delta може да се приближи со формулата \delta = d / L, и тогаш резултатот е во радијани.

За сферно тело чиј пречник е еднаков на d и каде L е растојанието до *центарот* на сферата, аголната големина се пресметува по истата формула.

Причината за оваа разлика е следнава: кога ќе ја погледаме сферата, нејзините рабови се тангентните точки, кои се поблиску до набљудувачот отколку нејзиниот центар. arctan се однесува на соодносот на спротивната со соседната страна, додека пак arcsin се однесува на соодносот на спротивната страна со хипотенузата. Оваа разлика има практично значење само за сферни тела кои се релативно блиску.

Кај многу далечни сферни тела, можеме да примениме малоаголно приближување:
:\begin{align}
  \sin \theta &\approx \theta \approx \arcsin \theta \\
  \tan \theta &\approx \theta \approx \arctan \theta
\end{align}

со што овие равенки се упростуваат на:
:\delta \approx d / L (for small \delta)

## Во астрономијата

Во астрономијата, големината на небесните тела често се изразува со аголна големина гледана од Земјата, наместо во нивната вистинска големина. Вака изразени, растојанијата не се големи и се изразуваат во лачни секунди. Лачната секунда претставува 1/3600-тина од еден степен, а еден радијан е 180/\pi од еден степен, па така радијанот е еднаков на 3600*180/\pi лачни секунди (т.е. 206265 лс). Така, аголната големина на тело со пречник *d* на растојание *L* изразено во лачни секунди ќе биде:
:\delta = 206265 *d* / *L* лачни секунди.

Аголната големина на Земјината орбита околку Сонцето на оддалеченост од еден парсек изнесува 2″ (две лачни секунди).

Аголната големина на Сонцето, на оддалеченост од една светлосна година изнесува 0,03″, а она на Земјата е 0,0003″. Наведеното аголна големина на Сонцето е приближно е исто како големината на човек оддалечен колку пречникот на Земјата.

На следнава табела се дадени аголните растојанија на некои поважни небесни тела, гледани од Земјата:

## Поврзано
* Аголна расложеност
* Аголно растојание
* Просторен агол
* Острина на видот

## Наводи

## Надворешни врски
* Формула за мали агли 
* Нагледно помагало за привидната големина на планетите 

Категорија:Елементарна геометрија
Категорија:Астрометрија
Големина
Центар за астрономски податоци во Стразбур

**Центар за астрономски податоци во Стразбур** (, **CDS**) — складиште на податоци каде се собираат и распространуваат астрономски информации. Основан е во 1972 г. под називот „Центар за ѕвездени податоци“ (*Centre de Données Stellaires*).

Центарот ги нуди следниве семрежни услуги:
* SIMBAD — база на податоци за астрономски објекти. 
* VizieR — астрономска каталожна служба.
* Aladin — интерактивен небесен атлас.

## Поврзано
* Астроинформатика
* Стразбуршка опсерваторија

## Наводи

## Надворешни врски
* Центар за астрономски податоци во Стразбур 

Категорија:Астрономски каталози
Категорија:Бази на астрономски податоци
Каталог на ѕвезди-водилки

**Каталог на ѕвезди-водилки** ( или **GSC**) наречен и **Основен каталог на вселенскиот телескоп „Хабл“** (*Hubble Space Telescope, Guide Catalog* *HSTGC*) — ѕвезден каталог составен според наодите на вселенскиот телескоп „Хабл“ со одредишта на ѕвезди вон оската. GSC-I содржи околу 20.000.000 ѕвезди со привидна величина од 6 до 15. а GSC-II опфаќа 945.592.683 ѕвезди со величина до 21. Колку што е можно се изземаат двојни ѕвезди и неѕвездени тела како неподобни за набљудувачкиот апарат „Сетилник за уточнето водење“. Ова е првиот целосен ѕвезден каталог наменски предвиден за наведување и пловидба по вселенскиот простор.

## Формат на каталогот
Секој запис во каталогот се наведува по форматот *GSC FFFFF-NNNNN*, или *GSCfffff0nnnnn* (fffff0nnnnn). Низата со букви F се однесува на Хабловиот код на дадено небесно подрачје.

## Каталог на ѕвезди-водилки II
Во 2008 г. е издадено значајно проширување на каталогот, наречено „Каталог на ѕвезди-водилки II“ (*Guide Star Catalog II* или *GSC-II*). Составен е од одделението за каталогизација и попис на Институтот за вселенскиот телескоп (*Space Telescope Science Institute*). Содржи записи за 945.592.683 ѕвезди, со положби, класификации и величини на 455.851.237 од нив. Најновата преработка (2.3.2) е во активна употреба за уточнето насочување на вселенскиот телескоп „Хабл“.

## Поврзано
* Хабл (вселенски телескоп)
* Ѕвезден каталог

## Наводи

## Надворешни врски
* Портал на GSC I и GSC II 
* GSC II 

Ѕвезди водилки
Водилки
Макарска

**Макарска** — град во Хрватска, во Сплитско-далматинска жупанија. Според пописот 2011 година, градот има 13.834 жители.

## Име
Се смета дека името на градот Макарска потекнува од името на блиската населба која се наоѓала на овие простори, а се викала "Макар".

## Географска положба
Макарска е сместена во средниот дел на Далмација, во подножјето на планината Биокова и на брегот на Јадранско Море. Градот е центар на Макарското приморје, за кое во последно време се користи називот *Макарска ривиера*, поради економската трансформација на тој дел од Далмација.

Градот Макарска го зазема централното место во Макарската ривиера. Од внатрешноста градот остро го дели планината Биоково (највисок врв е Св. Јура, 1768 m), а со среднодалматинските острови Брач и Хвар го поврзува Јадранското Море.

Самиот град се смести во природно пристаниште помеѓу два полуострови (Осејава и Св. Петар). Урбаната зона, помеѓу планините и морето е широка само неколку километри, така што во иднина градот ќе се шири кон исток и запад, односно кон соседните населби Тучепима и Крвавици.

## Историја
Под денешно име Макарска за првпат се споменува во 1502 година во документ на фочанскиот кадија Мухамед Мусин. Во тоа време Макарска била центар на нахијата Приморје и во неа Турците држеле свои претставници. Најголемо внимание обрнувале на одржување на скалата преку која се обавувала трговија помеѓу Турција и земјите на Јадранот. За да го заштитат градот од млетачките напади, Турците во средината на 16 век ја утврдија Макарска со 3 кули со одбранбени ѕидови. Нивниот изглед е зачуван на картите на млетачкиот картограф од 1572 година, што е и најстариот зачуван изглед на градот Макарска.

Веќе во 1646 година, племињата и народот на Крајина ја признаа власта на Венеција, а во 1681 година Макарска е де факто припоена кон Венеција. Под стогодишната власт на млетачкиот лав, настанале темелите на идниот град.

Со договор од 1797 година, Макарска припаднала на Австрија, а со Пожунскиот мир во 1805 година потпаѓа под француска власт. Таа власт преку нови мерки настојувала на го подигне нивото на образование, економија и инфраструктура. Од тоа време е зачуван обелиск подигнат во чест на францускиот маршал Огист Мармон, кој денес се наоѓа на западниот влез на градот.

## Население
Според пописот од 2011 година, град Макарска има 13.834 жители, од кои во самото населено место Макарска 13.426.

### Град Макарска

## Поврзано
*Градови во Хрватска

## Наводи

## Надворешни врски
* Официјално мрежно место
* Информации за градот

Категорија:Градови во Хрватска
Велимир Жерновски

**Велимир Жерновски** (, ) — македонски ликовен уметник.

## Животопис
Жерновски е роден во Скопје во 1981 година, каде што и дипломирал на Факултетот за ликовни уметности во 2005 година. Работи цртежи, видеа и фотографии, преку кои ги истражува промените во урбаната култура и прашањата поврзани со сексуалноста и родовиот идентитет, како и прашањата поврзани со постојаната транзиција, како на личниот, така и на идентитетот на сопствената генерација. Има остварено неколку самостојни изложби во Македонија и Европа и учествувал во повеќе меѓународни проекти и културни соработки. Од 2008 година е соосновач и претседател на Ф.Р.И.К. (Формација за развој на иницијативи во културата), програма што работи на мотивирање на социјално ангажирана културна продукција ослободена од секаков вид стереотипи и предрасуди.

## Наводи

## Надворешни врски
*Профил
*Биографија 

Категорија:Луѓе од Скопје
Категорија:Македонски сликари
Површински сјај

**Површински сјај** — мерка за изразување на светлинската јачина на еден астрономски објект со стандардна големина. Општата сјајност на еден објект со голем просторен зафат како што е галаксијата, ѕвезденото јато или маглината се изразува со ваква мерка, како **вкупна ѕвездена величина**.

## Општ опис
Вкупната ѕвездена величина е мерка за изразување на сјајот на просторно раширен објект како маглина, ѕвездено јато или галаксија. Се допбива со собирање на сјајноста по сета негова површина. Истото може да се добие и со употреба на светломер, мерејќи при отвори од различен пречник. Позадинската светлина потоа се одзема од измереното за да се добие вкупниот сјај. Добиената вредност е иста со онаа на точкестиот извор што оддава иста количина енергија.

Привидната величина на еден астрономски објект е дадена како вкупна вредност &mdash; ако една галаксија има величина од 12,5, тоа значи дека го гледаме истото севкупно количество светлина како кога гледаме ѕвезда со величина 12,5. Меѓутоа, ѕвездата е толку мала што може да се земе за точкест извор (најголемиот аголем пречник — оној на R Златна Рипка — изнесува 0,057&nbsp;± 0,005 лс), додека пак галаксијата е неспоредливо поголема, зафаќајќи неколку лачни секунди или лачни минути. Затоа, галаксијата се гледа потешко од единечна ѕвезда наспроти позадинската небесната светлина навечер. Површинскиот сјај на даден објект ни кажува колку е лесно или тешко видлив.

## Пресметување на површинската сјајност
Површинската сјајност се изразува во ѕвездени величини на квадратна лачна секунда (*m*/лс2 или *m*/arcsec2). Бидејќи ѕвездената величина е логаритамска, пресметката не може да се направи со просто делење на величината со површината. За извор со вкупна величина *m* која постои на видливо подрачје *A* квадратни лачни секунди, површинскиот сјај *S* ќе биде

S = m + 2{,}5 \cdot \log_{10} A.

Кај астрономските објекти, површинскиот сјај е аналоген на фотометаричка блескавост и затоа е постојано ист на сите растојанија — што е поодалечен, дотколку помало е видливото подрачје. Претставено на геометриски начин, за близок објект што оддава дадено количествбо светлина, зрачниот тек се намалува со квадратот на неговата оддалеченост, но физичкото подрачје согласно даден просторен агол или видливо подрачје (e. g. 1 квадратна лачна секунда) се зголемува правопропорционално, давајќи иста површинска сјајност. Ова овозможува проценка на просторното растојание на објекти со голема просторна зафатнина како маглини и галаксии, која се добива од површинската сјајност преку модул на растојанието или сјајносното растојание.

## Поврзано
* Сјајност
* Привидна ѕвездена величина
* Апсолутна ѕвездена величина

## Наводи

## Библиографија
* 
* 

Категорија:Набљудувачка астрономија
Кнежевство Молдавија

**Кнежевство Молдавија** било основано во 1359 година и опфаќало територии од денешна Молдавија и дел од источна Романија, дел од Украина. На запад се наоѓала денешна Трансилваљнија, на исток Бесарабија, на северозапад Буковина. Кнежевството било формирано од страна на влашките аристократски семејства на чело со Драгош со помош на унгарскиот крал поради одбрана на земјата од татарската инвазија.

Османлиите во 1420 година започнале со заземање на Молдавија. Во 1456 година кнежевството било потчинето како вазална држава и започнало да плаќа годишен данок. Во 1475 година се одвила Битката кај Васлуј каде на чело на Молдавија се наоѓал Стефан III Велики заедно со христијанските сојузници од Кралство Полска и Кралство Унгарија. Христијанските сојузници оствариле голема победа. Битката била опишена како најголема победа на христијанството против исламот дотогаш. Мара Бранковиќ, сопруга на Мурат II, на венецијанскиот пратеник изјавила дека таа битка била една од најкатастрофалните за Османлиите. Кралот Стефан III подоцна од страна на папа Сикст IV бил награден со титулата "*Verus christiane fidei aletha*" (вистински заштитник на христијанската вера).

Во 1484 година било освоено молдавското црноморско крајбрежје, а во 1503 година цела Бесарабија. Целосното зазимање се случило во 1538 година кога султанот започнал да ги назначува новите кнезови на Молдавија и како титула била користена кајмакам на Молдавија. Освен тоа на Молдавија и било забрането да има какви било односи со странски земји на штета на Османлиите но и била дозволена внатрешна автономија. На Османлиите им било забрането законски да поседуваат земјиште или да градат верски објекти во Молдавија.

Во согласност со договорот од Букурешт во 1812 година, покрај многуте простести на молдавските благородници на сметка на нивната самостојна состојба, Отоманското Царство (чиј вазал бил Молдавија) ја отстапила земјата на Руската Империја источната половина од територијата на кнежевството на Молдавија заедно со Хотин и стара Бесарабија (денешен Буџак, Украина). Новата руска покраина била наречена „Област на Молдавија и Бесарабија“, која на почетокот уживала висок степен на самостојност.

Западниот дел од Молдавија (кој денес припаѓа на Романија) останал самостојно кнежевство, кое подоцна во 1859 година се соединило со Влашка (романски: *Wallachia*) за формирање на Кралство Романија.


Молдавија
Белона (божица)

**Белона** била Римска божица на војната, која респондира со старогрчката Енио. Таа била наречена сестрата на Марс, а според извори, негова сопруга или соработничка на неговиот женски култнички партнер Нерио. Главниот атрибут на Белона е војскиот шлем кој го носи на главата, таа исто така често држи меч, штит, или друго оружје за битка.

## Потекло на поимот
Името "Белона" потекнува од латинскиот збор за "војна" (bellum), и е директно поврзан со модерните англиски зборови "belligerent", "bellicose" и "antebellum". Во поранешните времиња, таа била наречена **Дуелона**, името било добиено од постар збор за "битка".

## Атрибути
Во уметноста, таа е претставена со шлем на главата, обично носи оклоп и држи меч, копје, штит, или друго оружје, а понекогаш држи огнен факел. Таа понекогаш е прикажана и како божица со раширени крилја.

## Наводи

Категорија:Божици
Категорија:Римски божици
Молдавска револуција (1848)

**Молдавската револуција од 1848** - неуспешна револуција во Кнежевство Молдавија против Органскиот статут наметнат од Руската Империја.

Во 1846 година во Молдавија било основано тајна органзиација наречена „Родољубно здружение“ чија цел била да го собори кнезот Стурдза од власт. По започнувањето на Француската револуција, на 27 март 1848 година во градот Јаш се одржало собрание на околу 1,000 болјари, трговци и учители на кое собрание била испратена петиција до кнезот за реформи и намалување на корупцијата и злоупотребата. Кнезот ги прифатил сите услови но откажал да закаже избори за нови болјари. Поради ова започнале немири во земјата, но поради неединството на опозицијата кнезот успеал да го задуши востанието а голем дел од уапсените ги испратил во Истанбул пред султанот. Но конфликтите продолжиле а самата Руска Империја се плашела дека немирите можат да се префрлат и во Бесарабија по кое следувала заедничка интервенција со молдавскиот кнез и целосно задушување на востанието.

Оваа револуција е тесно поврзана со Влашката револуција од истата година.

## Поврзано
* Влашка револуција (1848)
* Кнежевство Молдавија

Категорија:Кнежевство Молдавија
Категорија:Романски востанија
Категорија:Европа во 1848 година
Категорија:Судири во 1848 година
Влашка револуција (1848)

**Влашката револуција од 1848** - револуција во Кнежевство Влашка против Органскиот статут наметнат од Руската Империја.

Управувањето на кнезот Ѓорѓи Бибеску не било подобро во однос на Струдза во Молдавија. Во 1840 година во Влашка била создадена тајна револуционерна органзиација на чело со Николае Балческу кој се обидел на своја страна да ги привлече болјарите и интелигенцијата во земјата. Во 1843 година по неуспехот на претходната, била основана нова револуционерна организација Справедливост и братство, која го иницирала востанието во 1848 година.

Влашката револуција од 1848 година претставува дел од револуциите што се случиле во Европа истата година и е тесно поврзана со неуспешната Молдавска револуција во 1848 година. Главна причина за избувнување на револуцијата бил обидот да се поништи административната политика на болјарските аристократи кои биле под директно влијание на руските власти. Предводени од неколку млади интелектуалци и офицери, движењето успеало со соборување на принцот Ѓорѓи Бибеску и негова замена со привремена влада.

Во земјата станало јасно дека револуцијата може да биде задушена единствено со странска интервенција. Поради тоа во Истанбул бил испратен Јон Гика кој побарал османлиска помош, а во исто време помош била побарана и од Русија. Така на 19 јули 1848 година османлиските и руските сили навлегле на дунавска територија и без поголеми дејствија ја уништиле револуцијата.

## Поврзано
* Молдавска револуција (1848)
* Влашка

Категорија:Влашка
Категорија:Романски востанија
Категорија:Европа во 1848 година
Категорија:Судири во 1848 година
Беркентин (амт)

мини|Административната зграда во Беркентин
**Беркентин** () — општинска заедница во округот Војводство Лауенбург, во Шлезвиг-Холштајн, Германија. Нејзиното седиште е во Беркентин.
мини|Беркентин во Војводството Лауенбург, Шлезвиг-Холштајн, Германија
Општинската заедница Беркентин се состои од следниве општини:

# Белендорф
# Беркентин
# Блисторф
# Дихелсдорф
# Гелдениц
# Касторф
# Клемпау
# Крумесе
# Ниндорф кај Беркентин
# Рондесхаген
# Зирксраде

Категорија:Општински заедници во Шлезвиг-Холштајн
Обединето Кнежевство Влашка и Молдавија

**Обединето Кнежевство Влашка и Молдавија** или **Романски обединети кнежевства**  (романски: *Principatele Unite ale Valahiei şi Moldovei*) е името на романската држава во периодот од 1859 до 1881 година.

## Историја
[мини|лево|200px|''Обединувањето на кнежевствата'', [Теодор Аман, 1857]]
По крајот на Кримската војна, австрискиот режим станал омразен меѓу населението, бидејќи бил потиснат материјалниот и политичкиот живот. Во мировните преговори меѓу Големите сили било одлучено замена на рускиот протекторат со колективен протекторат на земјите кои го потпишале договорот. Во исто време романските емигранти во Париз започнале се појасно да го поставуват прашањето за обединување на двете кнежевства. На едната страна застанале Австрија и Османлиското Царство заедно со Англија која била во добри трговски односи со Истанбул. Од друга страна била Франција, која не сакала Русија да излезе во своите сфери на влијание на Балканот, Средоземјето и Мала Азија, како и Русија која проценила дека едно соединување ќе доведе до слабеење на позициите на Османлиите. Најголема улога во обединувањето на двете дунавски кнежевства имале емигрантите во Западна Европа, посебно во Франција која не се спротивставувала на обединувањето.

По крајот на конгресот, австриските сили се повлекле од двете кнежевства, а во 1857 година биле спроведени успешни избори за обединување на двете кнежевства. На конвенцијата од 7 август 1858 било изгласено да се зачуваат двете кнежевства како одделни, но со право да основат заеднички управни органи. Во 1861 година Александар Јон Куза го објавил соединувањето на двете кнежевства, иако тие сѐ уште биле вазални на Османлиското Царство. Во 1861 година во османлиската престолнина била свикана меѓународна конференција која го признала официјално соединувањето на двете кнежевства под името Романија и како вазална земја на Османлиите била до Берлинскиот конгрес.

## Наводи

Категорија:Поранешни вазалства
Категорија:Поранешни држави во Европа
Категорија:Историја на Влашка
Категорија:Кнежевство Молдавија
Категорија:Историја на Романија
Категорија:Поранешни кнежевства
Зирксраде

**Зирксраде** () — општина во округот Војводство Лауенбург, во Шлезвиг-Холштајн, Германија.

## Наводи

Категорија:Војводство Лауенбург
Беркентин

**Беркентин** () — општина во округот Војводство Лауенбург, во Шлезвиг-Холштајн, Германија. Се наоѓа на Каналот Елба-Либек, околу 10 километри северозападно од Рацебург и 15 километри јужно од Либек.

Општината претставува административно седиште на истоимената општинска заедница.

## Наводи

Категорија:Војводство Лауенбург
Блисторф

**Блисторф** () — општина во округот Војводство Лауенбург, во Шлезвиг-Холштајн, Германија. Главна знаменитост во општината е велепоседничката куќа, изградена во 1843 година во швајцарски стил, на земјопоседникот Август Луис Детлев фон Шрадер.

## Наводи

Категорија:Војводство Лауенбург
Клемпау

**Клемпау** () — општина во округот Војводство Лауенбург, во Шлезвиг-Холштајн, Германија. Се наоѓа јужно од градот Либек и западно од Рацебуршкото Езеро.

## Наводи

Категорија:Војводство Лауенбург
Кафеав штркел

мини|десно|Глава на кафеав штркел
**Кафеав штркел** () — вид инсект од семејството на штрклите (*Tabanidae*). Претставува најтешкиот претставник на от муви (или „двокрилци“, *Diptera*) во Европа.

Се среќава во Германија, јужна Скандинавија, Велика Британија и Ирска, како и на мали подрачја во западна Франција и северна Шпанија.

## Поврзано
* Штркли

## Наводи

## Надворешни врски

* 

Категорија:Штркли
Категорија:Инсекти на Европа
Гијом ван Кејрсбулк

**Гијом ван Кејрсбулк** (; р.  во ) — белгиски професионален друмски велосипедист, кој вози за професионалната континентална екипа .

## Кариера

Роден во Руселаре, Ван Кејрсбулк е внук на Бенони Бехејт и ја имал својата прва поголема победа во 2011 година, освојувајќи ја трката Омлоп ван хет Хутланд. Во јуни 2017 бил именуван во почетниот состав за Тур де Франс 2017.

## Достигнувања

;2008
: 8. Европско хронометарско првенство
;2009
: 1. Париз-Рубе за јуниори
: 6. Краен пласман Меѓународна јуниорска трка околу Долна Саксонија
::1. Етапа 2 (ITT)
;2010
: 3. Национално хронометарско првенство под 23 години
;2011
: 1. Омлоп ван хет Хутланд
: 1. ГП Брик Шоте
: 3. ГП Џеф Схеренс
: 4. Ле Самин
: 7. Хале-Ингоигем
;2012
: 4. Краен пласман Тур де л’Еурометропол
::1. 20п Пласман за млад возач
;2013
: 1. Етапа 1 (ТТТ) Тирено-Адријатико
: 6. Гулегем Курсе
: 8. Хејстсе Пејл
: 9. Краен пласман Три дена Де Пане
;2014
: 1. 20п Краен пласман Три дена Де Пане
: 1. Етапа 7 Енеко Тур
: 2. Краен пласман Три дена Западна Фландрија
::1. 20п Пласман за млад возач
::1. Етапа 2
: 7. Краен пласман Трка околу Катар
::1. 20п Пласман за млад возач
: 7. Курне-Брисел-Курне
;2015
: 5. Дварс дор Вландерен
: 8. Ронде ван Зеланд
;2017
: 1. Ле Самин
: 5. Дварс дор Вест-Вландерен
: 7. ГП Марсел Кинт
: 10. Де Кустпејл
: 20п Награда за борбеност на етапа 4 Тур де Франс
;2018
: 1. Антверпен Порт Епик
: 6. Дварс дор Вест-Вландерен

### Grand Tour general classification results timeline

СО = се откажал; — = не учествувал

## Наводи

## Надворешни врски

*   
* 
* 
* 
* 

Категорија:Белгиски велосипедисти
Категорија:Живи луѓе
Категорија:Родени во 1991 година
Категорија:Луѓе од Руселаре